લખનઉ: પશ્ચિમી ઉત્તરપ્રદેશને રાજ્યનો 'ચીની કટોરો' કહેવામાં આવે છે, કારણકે આ વિસ્તારમાં શેરડીની પાક મોટા પાયે ઉગાડવામાં આવે છે. પરંતુ, હવે મુખ્યમંત્રી યોગી આદિત્યનાથ જ અહીંના ખેડૂતોને શેરડી છોડીને અન્ય કોઇ પાક ઉગાડવા માટે કહી રહ્યા છે. 154 કિલોમીટર લાંબા દિલ્હી-સહારનપુર હાઇવેના શિલાન્યાસના પ્રસંગે યોગી આદિત્યનાથે બાગપતમાં આયોજિત એક કાર્યક્રમ દરમિયાન કહ્યું કે, "ખેડૂતોએ શેરડી ઉપરાંત અન્ય પાક ઉગાડવા જોઈએ, કારણકે શેરડીનું વધુ ઉત્પાદન તેના વપરાશને વધારે છે, જે ડાયાબિટિસનું મોટું કારણ છે. ખેડૂતોએ શાકભાજી પણ ઉગાડવી જોઇએ કારણકે દિલ્હીમાં શાકભાજી માટે મોટું બજાર છે. તમે લોકો હાલ શેરડીનું બહુ વધારે ઉત્પાદન કરી રહ્યા છો."